

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/19

URBROJ: 251-13-81-3/017-21-8

Zagreb, 10.3. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševina zgrada na k.č.br. 1250, k.o. Maksimir, u Zagrebu, Barutanski jarak 123, suvlasništvo, Mirice Koledić, Kraljevićeva 8, Zagreb, Sanja Kaluđer, Cvjetno naselje 16, Velika Gorica i nepoznatog nasljednika iza pokojne Nada Kokanović, Kornatska 32b, Zagreb, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom suvlasniku, nasljedniku iza pokojne Nade Kokanović, Kornatska 32b, Zagreb, određuje se odvjetnica Iva Gavranović, odvjetničko društvo Barović & Gavranović j.t.d. Zagreb, Boškovićeva 7, za privremenog zastupnika.

**2.** Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 1250, k.o. Maksimir, u Zagrebu, Barutanski jarak 123, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Očevidom dana 9.1.2021. u 12,15 sati, utvrđeno je da se na k.č.br. 1250, k.o. Maksimir, u Zagrebu, Barutanski jarak 123, nalazi sklop ruševina zgrada, prizemnica, prema posjedovnom listu ukupne površine 152,00 m2, oštećenih zidova izgrađenih od cigle, oštećenog pokrova i krovne konstrukcije, oštećenih prozora i vrata.

Zgrade su zbog oštećenja izgubile svoja svojstva zbog čega nisu prikladne za uporabu sukladno svojoj namjeni.

Uvidom u Djelomično rješenje GRADSKOG UREDA ZA IMOVINSKO PRAVNE POSLOVE I IMOVINU GRADA, KLASA: UP/I-942-01/97-05/280 od 27.2.2006. godine, utvrđeno je da su suvlasnice zemljišta na kome se zgrade nalaze Nada Kokanović, Kornatska 32b, Zagreb, Mirica Koledić, Kraljevićeva 8, Zagreb i Sanja Kaluđer, Cvjetno naselje 16, Velika Gorica.

Uvidom u Rješenje o nasljeđivanju Poslovni broj O-271/18, UPP/OS-1/18 od 14.2.2018. godine, utvrđeno je da su nasljednice iza pokojne Nade Kokanović, Kornatska 32b, Zagreb, Mirjana Andrijičić, Punat, Drena 18 i Marina Valečić, Zagreb, Svetice 21, ali je utvrđeno i da predmetna nekretnina nije navedena u istom rješenju.

Uvidom u Registar kulturnih dobara Republike Hrvatske utvrđeno je da zgrade nisu upisane u Registar kulturnih dobara Republike Hrvatske da se ne nalaze u kulturno-povijesnoj cjelini upisanoj u taj Registar niti se ne nalaze na arheološkom nalazištu.

Dana 28.1.2021. godine, sastavljen je zapisnika sa Mirjanom Andrijičić, Punat, Drena 18, nasljednicom pokojne Nade Kokanović, Kornatska 32b, Zagreb, Ines Koledić Jurčec, Zagreb, Hermana Bužana 12, punomoćnicom Mirice Koledić, Kraljevićeva 8A, Zagreb i Sanjom Kaluđer, Cvjetno naselje 16, Velika Gorica, koje su na zapisnik izjavile da se ne slažu da se radi o ruševinama zgrada te kao dokaz tomu prilažu u spis presliku Elaborata zatečenog stanja stambenog objekta Barutanski jarak 123, da je namjena ulične zgrade bila stambena a dvorišnih gospodarska, te da se stambena zgrada koristila do potresa, a da su se gospodarske zgrade koristile kao pomoćne prostorije također do potresa.

Na zahtjev ovog Ureda tvrtka BOMAT – PROJEKT d.o.o., Martićeva 67, Zagreb, dostavila je MIŠLJENJE O OBJEKTU na čestici: k.č.br. 1250, k.o. Maksimir, u Zagrebu, Barutanski jarak 123, u kome se navodi:

Nalaz i mišljenje

Temeljni zahtjevi za građevinu su (prema Zakonu o gradnji NN 153/13, 20/17, 39/19, 125/19):

1. mehanička otpornost i stabilnost

2. sigurnost u slučaju požara

3. higijena, zdravlje i okoliš

4. sigurnost i pristupačnost tijekom uporabe

5. zaštita od buke

6. gospodarenje energijom i očuvanje topline

7. održiva uporaba prirodnih izvora.

Od ovih sedam zahtjeva ovi objekti ne zadovoljavaju ni jedan zahtjev.

Ovi objekti su ne samo opasani za njegove korisnike nego i za ostale susjede i prolaznike.

Mišljenja sam da su objekti za rušenje.

Iz dopisa MUP-a KLASA:220-01/21-02/59 od 3.2.2021. godine, utvrđeno je da osoba osobnog imena Mira Toma na adresi Barutanski jarak 123, u Zagrebu, ima prijavljeno prebivalište od 21.12.2005. godine.

Iz peticije građana Marka Belušića, Barutanski jarak 121, Slavice Krovinović, Zagreb, Barutanski jarak 114, Gordane Tomić, Zagreb, Barutanski jatrak 114, Ane Turkelj Belušić, Zagreb, Barutanski jarak 121, Marijana Baršnika , Zagreb, Barutanski jarak 110 Bogomira Dajevića, zagreb, Barutanski jarak 112, utvrđeno je da u posljednjih pet godina na adresi Barutanski jarak 123, u Zagrebu, nije živjela Mira Toma niti je živio itko drugi.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat nasljednik iza pokojne Nade Kokanović, Kornatska 32b, Zagreb, niti se ne može utvrditi suvlasnik zemljišta na kome se zgrade nalazi, a radi se o ruševinama

zgrada koje je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1.odvjetnica Iva Gavranović,

 odvjetničko društvo Barović & Gavranović j.t.d.,

 Zagreb, Boškovićeva 7,

2. Mirjana Andrijičić, Punat, Drena 18,

3. Marina Valečić, Zagreb, Svetice 21,

4. na oglasnu ploču,

5. u spis.